Bilsalget: Tesla Model Y kører fra alle konkurrenter

Det er ikke hverdagskost at en elbil indtager pladsen som den bedst sælgende bil herhjemme. Men det er ikke desto mindre, hvad Tesla Model Y præsterede i marts måned. Der blev indregistreret 525 nye Model Y herhjemme, hvilket er mere end hundrede eksemplarer mere end nummer to på listen, Nissan Quashqai (420).

Teslaen er den eneste elbil, der formåede at komme i top 10 i marts. Resten er fossil og plugin-hybrider.

Antallet af nyregistrerede elbiler i marts 2022 har været 2.557 og er dermed det højeste i år 2022 indtil videre. Rigtig godt hjulpet på vej af Tesla Model Y. Det er steget med 23,6 pct. i forhold til marts 2021, hvor der blev indregistreret 2.068 elbiler.

Andelen af elbiler af det samlede personbilsalg var 17,5 procent i marts 2022, hvor den i marts 2021 kun var 8,7 procent. I første kvartal 2022 er der solgt 5.949 elbiler og dermed næsten dobbelt så mange som i første kvartal 2021, hvor antallet var 2.989.

Herunder de ti mest solgte elbiler i Danmark i marts måned. Som det ses indtager Tesla de to første pladser denne måned, mens den mest populære elbil i januar og februar, Kia EV6, er helt ude af listen.

Du kan finde flere elbils-statistikker på vores Zeitgeist-side.

# | Model | Antal
1 | Tesla Model Y | 525
2 | Tesla Model 3 | 223
3 | Ford Mustang Mach-E | 148
4 | Audi Q4 e-tron | 138
5 | Skoda Enyaq iV | 138
6 | Polestar 2 | 137
7 | Volvo XC40 | 128
8 | Hyundai Ioniq 5 | 74
9 | Seat Cupra Born | 68
10 | Mercedes-Benz EQA | 67

Elbilsalget i marts 2022. Kilde: Bilstatistik.dk

Bilsalget: Tesla Model Y kører fra alle konkurrenter