Tesla tilbage på toppen – top 10 elbiler september

I to år har Tesla været den suverænt bedst sælgende elbil på det danske marked, men i år har amerikanerne fået hård konkurrence af Volkswagen. September pynter dog lidt på statistikken; Tesla Model Y blev med 445 eksemplarer den mest sælgende elbil i måneden, mens Tesla Model 3 med 299 eksemplarer snupper andenpladsen.

Sidste måneds nummer 1 og 2, Volkswagen-modellerne ID.4 og ID.3 er blevet mast ned på henholdsvis tredje og syvendepladsen. Ser man på det samlede billede, “fører” Volkswagen dog stadig med i alt 3.701 biler, mens Tesla har solgt 2.117 biler herhjemme i år.

Audi Q4 e-tron holder det høje niveau fra august med 222 solgte eksemplarer (320 i august) hvilket gør bilen til den femte mest populære elbil i Danmark i år.

Af “gamle” modeller, fra tidligere elbils-generationer, holder både Hyundai Kona og Renault Zoe godt ud og beholder pladserne på top 10. Ellers er det primært nyere modeller, der får plader på. Herunder er september måneds top 10:

# | August | Model | Solgte
1 | 5 | Tesla Model Y | 449
2 | NY | Tesla Model 3 | 299
3 | 1 | Volkswagen ID.4 | 293
4 | 3 | Audi Q4 e-tron | 222
5 | 6 | Renault Zoe | 184
6 | 10 | Hyundai Kona | 183
7 | 2 | Volkswagen ID.3 | 168
8 | 8 | Skoda Enyaq iV | 162
9 | 7 | Hyndai Ioniq 5 | 131
10 | 9 | Polestar 2 | 127

Top 10 elbiler i september (kilde: Bilstatistik.dk).

Der er nu solgt 15.016 elbiler i Danmark i år, hvilket svarer til 10,7 procent af det samlede personbilsalg. Sidste år stod elbilerne for 7,2 procent af det samlede salg. Plugin-hybriderne står for 19,4 af salget i år, mens fossilbilerne stadig står for 69,9 procent. Det skal dog ses i forhold til, at fossilbiler sad på 95,8 procent for bare to år siden.

Herunder de fem mest populære elbiler herhjemme i året hidtil:

# | Model | Solgte
1 | Volkswagen ID.4 | 2.000
2 | Tesla Model 3 | 1.449
3 | Volkswagen ID.3 | 1.427
4 | Hyundai Kona | 844
5 | Audi Q4 e-tron | 810

Top 5 elbiler 2021 (kilde: Bilstatistik.dk).

Vi har naturligvis også opdateret vores Elbil Zeitgeist, så du kan se de nøjagtige salgstal på alle elbiler, ligesom der er andre statistiker.

Tesla tilbage på toppen – top 10 elbiler september