Top 10 elbiler i årets første tre måneder

Selv om efterspørgslen på elbiler fra Tesla løjet af på verdensplan, er det stadig den amerikanske producent, der dominerer markedet totalt herhjemme. Ikke bare blandt elbiler, men blandt biler generelt. Således kan Tesla bryste sig af at Model Y er den bedst sælgende bil i første kvartal 2024, ligesom Model 3 er den tredjebedst sælgende bil overhovedet. De to modeller topper naturligvis også listen over Top 10 elbiler i første kvartal.

Et kvartal der bød på en stor stigning i antallet af elbiler kontra fossilbiler. Elbilerne udgjorde 41,1 procent af personbilsalget i første kvartal, hvilket vil sige, at mere end hver tredje solgte bil har været elektrisk drevet. Sammenlignet med samme kvartal sidste år er det en stigning på 11,3 procentpoint.

Herunder top 10 elbiler i første kvartal:

# | Model | Antal | Bestand pr. 31.12.23
1 | Tesla Model Y | 2.258 | 26.607
2 | Tesla Model 3 | 1.288 | 27.151
3 | Audi Q4 e-tron | 1.082 | 6.525
4 | Renault Megane E-Tech | 802 | 1.997
5 | Skoda Enyaq iV | 623 | 9.700
6 | Volvo XC40 | 594 | 4.203
7 | Ford Mustang Mach-E | 570 | 4.349
8 | Volkswagen ID.4 | 544 | 10.257
9 | Toyota bZ4X | 498 | 1.060
10 | Nissan Ariya | 419 | 1.337

(Kilde: De Danske Bilimportører/Bilstatistik.dk).

Som det ses har Renault Megane E-Tech fået lidt af et comeback idet den nu blander sig i top 5. Hjulpet godt på vej af prisnedsættelser og et godt leasingtilbud.

Audi Q4 e-tron, Skoda Enyaq iV og Ford Mustang Mach-E klarer sig også fortsat godt.

Top 10 elbiler i årets første tre måneder