Her er de mest populære elbiler herhjemme

Volkswagen og Tesla dominerede elbilsalget herhjemme i 2021. Mere end hver fjerde elbil, der blev solgt i løbet af året havde enten et VW- eller et Tesla-logo på køleren. Men også Audi, Hyundai og Ford hører til blandt de mest populære elbiler herhjemme, viser de samlede salgstal for 2021.

I øvrigt er salget af elbiler steget ret markant. I 2020 blev der indregistreret 14.228 elbiler. I 2021 steg det tal til 24.917 – altså en vækst i salget af elbiler på 75,1 procent. Andelen af elbiler steg dermed fra 6 procent i 2020 til 13,4 procent i 2021.

Hele 2.668 af de nye elbiler var en Volkswagen ID.4, der dermed er den mest solgte elbil herhjemme sidste år. På andenpladsen kommer den evigt populære Tesla Model 3. Der er kommet 1.901 nye eksemplarer af den ud på de danske veje. Sidste år var Model 3 totalt dominerende; der blev solgt 4.279 eksemplarer.

Men også den relativt nye Tesla Model Y klarer sig forbavsende godt, prisen taget i betragtning. Hele 1.524 eksemplarer er blevet indregistreret, hvilket rækker til en fjerdeplads lige bag Volkswagen ID.3 (1.733 eksemplarer).

De 10 mest populære elbiler i Danmark i 2021:

# | Model | Solgte
1 | Volkswagen ID.4 | 2.668
2 | Tesla Model 3 | 1.901
3 | Volkswagen ID.3 | 1.733
4 | Tesla Model Y | 1.524
5 | Audi Q4 e-tron | 1.518
6 | Hyundai Kona | 1.171
7 | Ford Mustang Mach-E | 1.166
8 | Hyundai Ioniq 5 | 1.015
9 | Kia Niro | 987
10 | Renault Zoe | 973

(Kilde: Bilstatistik.dk)

En anden sjov information er, at danskerne gerne vil betale for deres elbiler. De helt billige elbiler til under 200.000 er der ikke solgt mange af. Flest er der solgt i prisklassen mellem 200.000 og 299.999 kroner, men generelt er en stor del villige til art betale op til 600.000 for deres elbil. Her er en oversigt over antal solgte biler i de forskellige prisklasser:
[infogram id=”a342b9fb-a2e0-44bb-bd38-c902c124c49f” prefix=”yQR” format=”interactive” title=”Priserne på elbiler 2021″]
Og til slut en positiv graf over udviklingen af elbilsalget herhjemme. Der er stadig langt til norske tilstande, men vi kommer forhåbentlig efter det … et gæt er, at tallene vil se endnu bedre ud næste år, nu hvor afgiften på plugin-hybrider er steget.

Husk at du løbende kan følge med i elbiludvikligen herhjemme på vores Elbil Zeitgeist.
[infogram id=”6596fc43-78e7-4778-b491-ee0a65c5dce4″ prefix=”4aK” format=”interactive” title=”Antal solgte elbiler Per år”]
Her er de mest populære elbiler herhjemme