Hver tredje nye bil herhjemme er hel-elektrisk

Det er ikke norske tilstande, men vi er efterhånden rigtig godt med herhjemme. I maj måned blev der indregistreret 4.446 nye elbiler, hvilket over en fordobling i forhold til samme måned sidste år. Mere interessant er det, at knapt hver tredje af de biler, der blev indregistreret i løbet af maj måned er hel-elektrisk.

Samlet set er der kommet mere end 19.800 nye elbiler på de danske veje siden årsskiftet. Det svarer til 30 procent af alle de biler, der er blevet indregistreret i perioden. Plugin-hybriderne har i den grad mistet pusten – deres markedsandel er på 10,5 procent. I 2021 var den mere end dobbelt så høj.

Benzin- og dieselbiler er nu under 60 procent markedsandel, set over de første fem måneder af 2023. Specielt de seneste år er det gået stærkt. I 2019 havde benzin- og dieselbilerne en markedsandel på 95,8 procent. Elbiler og plugin-hybrider måtte nøjes med 2,4 og 1,7 procent.
[infogram id=”13caf44a-556b-4ba1-aeb4-adbecd91bc19″ prefix=”mDO” format=”interactive” title=”Elbiler procent”]
Tesla Model Y

Elektrificeringen af den danske bilpark ledes i øjeblikket af Tesla. Nærmere bestemt deres Model Y, der atter er månedens mest populære bil. Ikke bare elbil, men bil generelt. Der blev indregistreret 1.164 nye Y’er i maj måned. Det er mere end tre gange så mange som nummer to på listen, der er Hyundai i10 med 304 eksemplarer.

Der er nu kommet 6.492 nye Tesla Model Y på vejene herhjemme alene i de første fem måneder af i år! Til sammenligning blev der solgt 3.900 af årets mest solgte bil i hele sidste år. Det var i øvrigt Peugeot 208.

Læs mere: Tesla Model Y kører fra alle konkurrenter.

Her er maj måneds mest populære elbiler:

# | Model | Antal
1 | Tesla Model Y | 1.164
2 | Tesla Model 3 | 252
3 | Volkswagen ID.4 | 235
4 | Audi Q4 e-tron | 232
5 | Skoda Enyaq iV | 203
6 | Volvo XC40 | 201
7 | Toyota bZ4X | 174
8 | BMW i4 | 160
9 | Renault Megane E-Tech | 144
10 | Kia EV6 | 122

Baseret på nyregistreringer. Kilde: Bilstatistik.dk.

Nå ja. I Norge stod elbilerne for 80 procent af de nye biler i maj måned. Kun 50 procentpoint adskiller os nu

Også i Norge var Tesla Model Y den mest populære elbil.

Hver tredje nye bil herhjemme er hel-elektrisk